คือผมมีปัญหาที่อวัยวะเพศครับ ผิวหนังแดงบ้าง มีจุดที่เหมือนเป็นเชื้อรา อาการคือคันๆ แต่ที่ผมกลัวคือมันมีตุ่มครับเล็กๆไม่รู้จะอธิบายยังไงดี มันขึ้นทั่วเลยใกล้ๆบริเวณที่แดงเลย เป็นมานานแล้วครับ ถ้าหยุดช่วยตัวเองไปประมาณอาทิตก็จะดีขึ้นแต่พอช่วยตัวเองแต่ครั้งเดียวตื่นเช้ามาก็แดงแล้วก็มีอาการอย่างที่ว่ามาเลยครับ ผมอาบน่ำตลอดเช้าเย็นวันๆนอนอยู่แต่บ้านเปิดพัดลมถ่ายเทอากาศตลอดกกน.ผมก็ไม่ใส่ครับ ตอนนี้ผมทายายี่ห้อ ทาราเทน ครับ พอช่วยได้ ขอคำแนะนำจากผู้รู้ผู้เคยเป็นหน่อยครับ
สวัสดีค่ะ อวัยวะเพศชายมีลักษณะเป็นตุ่มเล็กๆขึ้นมา มีแดงด้วยนั้น อาจจะเกิดจาก ตุ่มแดงที่เป็นผดจากการระคาย ความอับชื้น เริมที่อวัยวะเพศ มาด้วยตุ่มน้ำอาจจะเริ่มเป็นตุ่มแดงนำมาก่อนได้ อาจเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบได้ หูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน ภาวะรูขุมขนอักเสบ อาจจะเจ็บได้เล็กน้อย ถ้าเป็นใหญ่มากอาจมีตุ่มหนอง หรือเป็นผื่นผิวหนังอักเสบจากการแพ้หรือการสัมผัสส่วนการติดเชื้อรานั้น ส่วนใหญ่ถ้าเป็นเชื้อราตามซอกพับ ที่อับชื้น หรือตรงอวัยวะเพศมักจะเป็นผื่นปื้นแดงแสบ เกิดในผู้ที่น้ำหนักเกินมากๆ มีจุดอับเยอะได้จากที่กล่าวมา ถ้าจะให้ได้การวินิจฉัยที่แน่ชัด จำเป็นต้องตรวจร่างกายจริงประกอบไปด้วยค่ะ แนะนำว่าถ้ามีอาการมาก เป็นอยู่ตลอด เริ่มเจ็บหรือคัน ตุ่มลุกลาม ควรไปพบแพทย์เพื่อตรวจเพิ่มเติม